**ВЪЗНАГРАЖДЕНИЯ**

2.1. Председател                                – 105 лева

Заместник-председател                     –   95 лева

Секретар                                            –   95 лева

Член                                                   –   80 лева

2.2. За получаването на бюлетините и другите изборни книжа и материали, както и за подреждане на помещението за гласуване се изплаща допълнително възнаграждение в размер по 15 лв. на всеки участвал.

2.3. Членовете на СИК/ПСИК по чл. 285, ал. 1 ИК, които представят протокола на СИК/ПСИК и другите изборни книжа и материали в РИК, съответно в общинската администрация, получават допълнително възнаграждение в размер на 30 лв. извън възнаграждението по т. 2.1. и т. 2.2.

2.5. Членовете на СИК в секции, определени за произвеждане на изборите с машинно гласуване, получават допълнително възнаграждение в размер на 20 лв. извън възнаграждението по т. 2.1.- 2.3.

10. За времето на работа в извънредна епидемична обстановка, обявена с акт на компетентен държавен орган, членовете на РИК и СИК/ПСИК, както и специалистите по т. 7 получават допълнително възнаграждение в размер на 50 на сто от възнаграждението по т. 1, т. 2, т. 7.1 и т. 7.2 от настоящото решение.

**2. Получаване на специализирано устройство за машинно гласуване**

В предизборния ден – 03.04.2021 г., представител на доставчика на специализираните устройства за машинно гласуване предава на председателя на СИК в присъствието на зам.-председател, секретар и членове на СИК, както следва:

2.1. Машина за гласуване с параван към нея.

2.2. Батерия за резервно захранване на машината.

2.3. Кутия за разписки от машинното гласуване.

2.4. Пет броя смарт карти (2 броя за членовете на СИК и 3 броя за избирателите).

2.5. Два броя флаш памет.

2.6. Запечатан плик с ПИН-код.

2.7. Един брой електрически удължител.

На куфара, в който се намира машината за гласуване, има разпечатка с номера и адреса на секцията.

Ако номерът на доставената машина за гласуване не съответства на номера на секцията, не се подписва приемо-предавателен протокол, за което незабавно се уведомява РИК, която уведомява ЦИК.

Представителят на доставчика, в присъствието на членовете на СИК, инсталира и тества машината за гласуване. След тестването машината разпечатва разписка за текущо състояние. Разписката, петте карти и ПИН-кодът се поставят в плик, който се запечатва и се подписва от присъстващите членове на СИК.

Председателят и секретарят на СИК (при отсъствие на председателя, на зам.-председателя на СИК) и представителят на доставчика подписват протокол за предаване и приемане на специализирано устройство за машинно гласуване (Приложение № 2 към методическите указания). Протоколът се съставя и подписва в три еднообразни екземпляра – един за СИК и два за доставчика.

3.6. Действията по активиране на машината за гласуване са следните:

3.6.1. Машината за гласуване се стартира чрез натискане на бутон, разположен от лявата й страна (намира се зад капаче). След стартиране на машината капачето се пломбира с пластмасова пломба, намираща се в куфара.

3.6.2. Една от картите с надпис „Член на СИК“ се поставя в отвора на машината, разположен в долната й част.

3.6.3. На екрана с пръст се маркира ПИН-кода.

3.6.4. След появата на надпис „Откриване на изборния ден“, същият се докосва с пръст, след което се въвежда отново ПИН-кода.

3.6.5. Изчаква се отпечатването на начален протокол, от който е видно, че няма никакви предварително отчетени гласове.

3.6.6. Докосва се надписа „Приключи“ и се изважда картата от машината, която вече е активирана за гласуване.

Избирателят предава на член на СИК документа си за самоличност. Членът на СИК проверява дали избирателят фигурира в избирателния списък, след което сравнява имената и постоянния адрес от личната карта/зеления паспорт с отпечатаните в избирателния списък. Избирателя се допуска до гласуване ако има валидна лична карта или зелен паспорт за родените преди 1931 година. В случай че, срокът на валидност на личната карта е изтекъл в периода от 13.03.2020г. включително до датата на изборите, избирателят се допуска до гласуване, като не се изисква да представи удостоверение за издаване на лични документи от РУ на МВР. Ако срокът на валидност е изтекъл преди 13 март 2020 година се гласува само след представяне на удостоверение за издаване на лични документи от РУ на МВР.

Като се установи че лицето може да гласува членът на СИК задължително вписва в избирателния списък ЕГН, вида и номера на документа за самоличност. НЕ ЧЕТЕ И НЕ ДИКТУВА НА ГЛАС. Членът на СИК задържа документа за самоличност на избирателя до неговото гласуване.

След вписване на данните на избирателя в избирателния списък член на СИК откъсва пред избирателя само една бюлетина от кочана, показва я на избирателя, сгъва я по определен начин, поставя един печат на гърба на бюлетината и я подава на избирателя.

Забранено е да се откъсват бюлетини от кочана предварително. Избирателят влиза в кабината за гласуване и гласува. Избирателят излиза от кабината със сгъната бюлетина и я подава на член на комисията, който задължително поставя втори печат на гърба на бюлетината и сверява дали номерът върху бюлетината съответства на номера в кочана. След това, без да я разгъва, откъсва отрязъка с номера на бюлетината и го пуска в непрозрачната кутия.

Членът на СИК подава бюлетината на избирателя и избирателят пуска бюлетината в избирателната кутия, подписва се в избирателния списък и получава документа си за самоличност.

1. **Действителни и недействителни бюлетини**

Този клип протича само с показване на образци и глас зад кадър – Силвия

 **Необходими материали:** бюлетините на електронен файл

Уважаеми членове на секционни избирателни комисии, Бюлетините могат да бъдат действителни и недействителни съгласно Изборния кодекс. Сега нагледно ще ви представя различни образци на бюлетини, чиято действителност ще установявате в изборния ден.

В бюлетината има две полета за отбелязване на вота на избирателя.

В лявата й част, в поле за отбелязване „квадратче“ избирателят попълва избора си за партия или коалиция. В дясната част, с кръгче с цифри от 101 до 128 се отбелязва предпочитание за конкретен кандидат от вече отбелязаната в квадратчето партия или коалиция. Само ако има отбелязване в квадратчето се зачита за действителен гласа в кръгчето. – с този текст върви образец на действителни бюлетини- файл: бюлетина ОБРАЗЕЦ

Действителните бюлетини трябва да  са по установен образец, на гърба им да са положени **два печата** на СИК, вотът на избирателя да е отбелязан със знак „Х“ или „V“ с химикал, пишещ със син цвят.

Виждате бюлетини, в които гласът е действителен, въпреки че знакът Х или V излиза от очертанията на съответното квадратче или кръгче. Това е така, защото не навлиза в очертанията на друго квадратче или кръгче. Забележете, че във всички тези бюлетини има даден вот за конкретен кандидат (наричаме го преференция) и този вот задължително следва да преброите и запишете в протокола. – с този текст върви образец на действителни бюлетини- файл: 1\_действителни бюлетини

Сега виждате бюлетини, в които гласът също е действителен. Тук нямаме отбелязана преференция. В първите четири броим само глас за партията.

В петата бюлетина отбелязването е само в квадратчето „Не подкрепям никого“, който глас също е действителен.

В шестата, забележете, има две отбелязвания в кръгчетата. А избирателят има право само на една преференция. Затова вотът е действителен, като отчитаме глас само за партията. с този текст върви образец на действителни бюлетини- файл: 2\_действителни бюлетини

Първите две бюлетини са недействителни, защото в тях има вписани допълнителни символи и знаци. Следващата е недействителна защото гласът е отбелязан с химикал различен от син цвят. Тъй като в последната бюлетина на гърба и е поставен само един печат, отбелязания вот също е недействителен. - с този текст върви образец на действителни бюлетини- файл: 3\_недействителни бюлетини

Погледнете бюлетина едно и две в тях няма никакво отбелязване. Това са недействителни бюлетини. В третата има отбелязване само в кръгчето. Тук не става ясно за коя партия е гласувал избирателя, защото няма отбелязване в квадратчето, затова бюлетината също е недействителна. В четвъртата и петата бюлетина е гласувано за повече от една партия, тъй като знакът „х“ или „v“ навлиза в повече от едно квадратче съответно вотът е недействителен. Същото важи и за шестия образец. В седмата бюлетина е отбелязано квадратчето „Не подкрепям никого“, но същевременно е отбелязана и преференция, това прави вотът недействителен. с този текст върви образец на действителни бюлетини- файл: 4\_недействителни бюлетини

1. **Сортиране и броене на бюлетини**

Участници: Роси сортира

Глас: Краси

**Необходими материали:** Урна, бюлетини с различни отбелязвания по тях

Бюлетините се изваждат от урната от определените от СИК членове на комисията.
Избройте ги като общ сбор. Трябва да имате толкова бюлетини, колкото са подписите в избирателния списък.

Бюлетините се подреждат на две отделни купчини – действителни и недействителни. Избройте недействителните и ги отделете настрани за опаковане. Получената цифра ще ви трябва за попълването на протокола.

На масата ви останаха само действителните гласове. Те трябва да бъдат разделени на купчини за всяка партия и коалиция и отделна купчинка „Не подкрепям никого“. Бюлетините от всяка купчинка се броят отделно. Получените резултати за всяка партия, коалиция и „Не подкрепям никого“ се записват в протокола.

Следва преброяване на предпочитанията (преференциите) от хартиените бюлетини за всеки един от кандидатите.

1. **Броене на преференции**

Ваня – чете бюлетините

Силви – чернова

Глас: Пламена

**Необходими материали:** бюлетини – по 10, бланка чернова за броене на преференции

Уважаеми членове на секционни избирателни комисии , за бързо преброяване на преференциите ползвайте бланката чернова за броене.

Започнете броенето по партии и коалиции. В черновата има лист за всяка партия и коалиция с точния брой кандидати в листата й. Изберете член на комисията, който да попълва черновата за броене. Изберете втори член на комисията, който да обявява преференцията от всяка бюлетина.

Тук тръгва сценка: Хриси казва номера на преференция, Силви отбелязва в черновата.

За кандидат номер 102 преференциите са толкова, колкото е последното отбелязано число:………………..

За кандидат 103 преференциите са толкова, колкото е последното отбелязано число:………………..

По този начин бързо и без грешка ще можете да преброите всички преференции в секцията.

Пренесете цифрите от черновата в протокола с резултатите.

1. **Попълване на протокол**

Участници: Пламена – попълва; Христина- диктува от попълнена чернова

Глас: Таня

**Необходими материали:** протокол за данните, протокол за приемане на избирателния списък, протокол за приемане и предаване на книжата

Участници: Попълване на протокола

**ПОПЪЛВАНЕ НА ПРОТОКОЛА НА СИК**

**Моля, записвайте всички данни първо в черновата на протокола и чак когато проверите всички контроли и те са верни, нанесете данните в оригинала!!!!**

**В ЧАСТ I,**

**БУКВА А:** Броя на получените бюлетини, препишете от точка 4 /четири/ от протокола за приемане и предаване на книжата, който сте получили в предизборния ден.

**Точка 1:** Напишете сбора от числата по точка 4/четири/ от протокола за приемане на избирателния списък и броя на хората, които сте вписали допълнително в изборния ден.

**Точка 2:** Пребройте всички подписи в избирателния списък, включително и на дописаните под черта и запишете числото.

**Точка 3:** Тук записвате броя на бюлетините, които са недействителни, но не са пуснати в избирателната кутия! /например, тази, която сте поставили на таблото, или сгрешена, или повредена/, но запомнете, не са пуснати в избирателната кутия!

След като запишете данните в ЧАСТ I, започнете с попълване на ЧАСТ II

Започнете с попълване на данните от машината, вземете разпечатката и запишете данните в определените в протокола редове за резултатите от машинното гласуване, а именно :

**В точка 4 б**: брой на участвалите в машинното гласуване

**В точка 6 б:** общ брой на действителните гласове от машината

**В точка 6.1б:** брой на действителните гласове за кандидатски листи /от машината/

**В точка 6.2б**: брой на гласовете „Не подкрепям никого“ /от машината/

**В точка 7**: попълнете действителните гласове за всяка партия или коалиция, в реда, определен за вписване на данните от машинното гласуване. Където няма гласове пишете нула с дума и цифра.

**В точка 8, в квадратчето, определено за машинното гласуване/квадратчето под буква м/ се записва:** Броя на преференциите за всеки от кандидатите, за всяка кандидатска листа. Например: Партия Х – за кандидат 102 – 5 преференции, за кандидат 110 – 1 преференция;

Партия У – за кандидат 105 – 8 преференции и т.н.

След като запишете данните от машинното гласуване, махнете всичко от масата, ОТВОРЕТЕ ИЗБИРАТЕЛНАТА КУТИЯ И ЗАПОЧНЕТЕ ДА БРОИТЕ И ЗАПИСВАТЕ, ПО СЛЕДНИЯ НАЧИН:

В **Точка 4 а:** броя на всички бюлетини от кутията

След това, Разделете на две купчини действителните и недействителните бюлетини и запишете, по следния начин:

**В Точка 5:** броя на недействителните бюлетини, които са пуснати в кутията

**В Точка 6 а:** общия брой на действителните бюлетини от кутията

Действителните бюлетини от кутията разделете с отбелязване за кандидатски листи и с отбелязване „Не подкрепям никого“ и запишете:

**В Точка 6.1а:** общия брой на бюлетините от кутията, подадени за кандидатски листи

**В Точка 6.2а:** броя на бюлетините от кутията, с отбелязване „Не подкрепям никого“

**След това Разделете бюлетините по партии и коалиции на отделни купчини и**

**В Точка 7 запишете**: действителните гласове за всяка партия или коалиция, в реда за вписване на данни от бюлетините. Където няма гласове пишете нула с дума и цифра.

СЛЕД КАТО СТЕ ЗАПИСАЛИ ВСИЧКИ ГОРНИ ДАННИ, ЗАПИШЕТЕ, ПО СЛЕДНИЯ НАЧИН:

**В точка 4:** общия брой на намерените в избирателната кутия бюлетини и на участвалите в машинното гласуване / т. 4а + т. 4б/

**В точка 6**: общия брой на всички действителни гласове – от машинното гласуване и от бюлетините /т. 6а + точка 6б/

В точка 6.1: общия брой на действителните гласове за кандидатските листи – от машинното гласуване и от бюлетините /точка 6.1а + точка 6.1б/

В точка 6.2: общия брой на действителните гласове с отбелязване „Не подкрепям никого“ - от машинното гласуване и от бюлетините / точка 6.2а + точка 6.2б/

В точка 7.1: общия брой на действителните гласове за кандидатските листи – от машинното гласуване и от бюлетините. запишете сбора от гласовете за всички партии и коалиции, записани в точка 7

В Точка 8, в квадратчето, определено за хартиеното гласуване /под буква х/ се записват преференциите за всеки кандидат от всяка кандидатска листа:

След като се запишат данните за преференциите, се записват и следните данни

За всяка партия или коалиция, в квадратчето „без преференции“, записвате броя на бюлетините, в които има отбелязване само за партия.

В квадратчето „общ брой преференции“ запишете сбора от всички отбелязвания за всички кандидати от съответната партия.

След като сте попълнили всички данни в черновата от протокола, преди да ги нанесете в оригинала

**ПРОВЕРЕТЕ КОНТРОЛИТЕ ОТНОВО!!!!!!!:**

т. 4 = т.4а + т. 4б

т. 2 = т. 4

т. 6а = т.61а + т. 6.2а

т. 6.1 = т.6.2а + т. 6.1б

т. 6.2 = т. 6.2а + т.6.2б

т. 4 = т. 5 + т. 6

т. 6 = т. 6.1 + т. 6.2

т. 7.1 = сумата от числата по т. 7

т. 7.1 = т. 6.1

ЕДВА СЛЕД КАТО ПРОВЕРИТЕ ВСИЧКИ ТЕЗИ КОНТРОЛИ, НАНЕСЕТЕ ДАННИТЕ В ОРИГИНАЛА ОТ ПРОТОКОЛА!

1. Отговори на Вашите най-важни въпроси

Пламена - чете въпросите

Роси- чете отговорите

**1. Може ли да гласувам със шофьорска книжка или международен паспорт**?

**Отговор:** Не се допуска гласуване със свидетелство за правоуправление на МПС или задграничен паспорт.

**2. Може ли да се гласува с лична карта, с изтекъл срок на валидност?**

**Отговор**: В случай че, срокът на валидност на личната карта е изтекъл в периода от 13.03.2020г. включително до датата на изборите, избирателят се допуска до гласуване, като не се изисква да представи удостоверение за издаване на лични документи от РУ на МВР.

Ако срокът на валидност е изтекъл преди 13 март 2020 година се гласува само след представяне на удостоверение за издаване на лични документи от РУ на МВР.

**3. Кой се дописва под черта?**

**Отговор:**

* лица с увредено зрение или със затруднения в придвижването
* с удостоверение за гласуване на друго място - това са кандидатите за народни представители, членове на ЦИК, членове на РИК и наблюдателите
* ученици или студенти, редовно обучение
* лица, заети с произвеждането на изборите в изборния ден – членове на СИК и охрана

Ученици и студенти - редовно обучение, могат да гласуват в избирателна секция по избор в населеното място, където учат, когато то е различно от населеното място по постоянния им адрес, след като представят:

* документ за самоличност;
* надлежно заверена от учебното заведение със седалище в населеното място за съответната учебна година ученическа книжка или студентска книжка за съответния семестър;

За всяко дописване под черта членовете на секцията предоставят на лицето Декларация по образец, че не е гласувал и няма да гласува на друго място. Същата ще бъде имате налична във всяка секция.

**4. Какво трябва да направя, ако избирател не фигурира в избирателния списък?**

**Отговор:** Ако не намерите името на избирателя в избирателния списък, задължително проверете дали името му е вписано в Списъка на заличените лица. Всяка секция разполага със Списък на заличените лица. Ако намерите името на лицето в този списък, направете справка в методическите указания, които ще получите. В тях ще намерите отговор според случая.

Ако такъв избирател се върне в избирателната секция и представи оригинално удостоверение от общината, че е отпаднало основанието или не е налице основание за вписването му в списъка, той се допуска да гласува.

**5. Може ли избирател да гласува и на машина и с хартиена бюлетина?**

**Отговор:** Не се допуска гласуване и на машина и с хартиена бюлетина.

**6. Къде гласува избирател с постоянен и настоящ адрес в две различни населени места в страната?**

**Отговор**: По постоянен адрес избирателят трябва да фигурира в избирателния списък в съответната секция и тогава може да гласува в нея. По настоящ адрес, може да се гласува единствено, ако избирателя е подал заявление до общината, в срок до 20 март 2021 г. Тогава той следва да е дописан в избирателния списък в секцията по настоящ адрес и да е заличен автоматично от списъка по постоянния му адрес.

**7. Може ли чуждестранен гражданин със статут на постоянно пребиваващ в България да гласува?**

**Отговор:** Не. Същият не разполага с активно избирателно право на предстоящите избори за народни представители, насрочени за 04.04.2021 г.

**8. Ако избирателя сгреши веднъж бюлетината си има ли право да получи втора бюлетина и да гласува?**

Ако избирателят сгреши при попълването на бюлетината, той има право да поиска втора бюлетина, но само веднъж. Членът на СИК взема сгрешената бюлетина, без да я разгъва и надписва върху гърба й „сгрешена“. Тази бюлетина се подписва от председателя, секретаря и член на комисията и се поставя печат, след което се отделя настрани. Членът на СИК подава на избирателя нова бюлетина, като я сгъва и подпечатва по вече указания ред. Избирателят може да сгреши само един път. При повторна грешка избирателят не получава нова бюлетина. В графа „Забележки“ на избирателния списък членът на СИК отбелязва, че лицето не е гласувало, тъй като два пъти е сгрешило при гласуването.